৩৫ টাকার টিকিটে এক কোটি! পুরুলিয়ার ফুটবল খেলোয়াড়ের জীবনে রাতারাতি পরিবর্তন

পুরুলিয়া: মাত্র ৩৫ টাকার লটারির টিকিটেই বদলে গেল ভাগ্যের চাকা। পুরুলিয়ার (Purulia) তেলকল পাড়ার মাহাতো পাড়ার বাসিন্দা সিবাস মাহাতো এক টিকিটেই জিতেছেন এক কোটি টাকা। হঠাৎ পাওয়া এই সাফল্যে আনন্দে আত্মহারা ২৭ বছরের এই ফুটবল খেলোয়াড় (District news)।

পরিবারে মা–বাবা, দাদা–বৌদি, স্ত্রী ও আট মাসের কন্যা সন্তান নিয়ে সিবাসের জীবনযাপন। একসময় বেসরকারি সংস্থায় চাকরি করলেও বর্তমানে তাঁর নেশা ও পেশা ফুটবল। পাশাপাশি, গত পাঁচ বছর ধরে নিয়ম করে কেনেন লটারির টিকিট। এতদিন কোনও পুরস্কার না পেলেও এবারই প্রথম কপাল খুলল তাঁর।

আরও পড়ুন: আমাজনের মতো ‘মাংসাশী’ উদ্ভিদের হদিস জঙ্গলমহলে!

সিবাস জানান, ৩৫ টাকায় কেনা ওই টিকিটেই মিলেছে এক কোটি টাকার পুরস্কার। এখনও ঠিক করে ওঠেননি এই অর্থ কীভাবে কাজে লাগাবেন। তবে এক ঝটকায় এমন বিরাট অঙ্কের টাকা হাতে পাওয়ায় খুশিতে আত্মহারা তিনি ও তাঁর পরিবার।