একই পরিবারের ৪ জনের মৃত্যু! চাঞ্চল্য পুরুলিয়াতে

ওয়েব ডেস্ক : ভয়াবহ ঘটনা পুরুলিয়াতে (Purulia)। বৃহস্পতিবার রাতে রহস্যমৃত্যু (Death) হল একই পরিবারের চার জনের। এই ঘটনায় চাঞ্চল্য ছড়িয়েছে এলাকায়। ঘটনার পর মৃত দেহগুলিকে উদ্ধার করেছে পুলিশ। তাদেরকে পাঠানো হয়েছে ময়নাতদন্তে। তবে কী ভাবে মৃত্যু হল ওই চার জনের, তা নিয়ে কিছু জানা যায়নি। এই ঘটনা নিয়ে তদন্ত শুরু করেছে পুলিশ।

জানা যাচ্ছে, মৃতদের নাম হল পিয়া গড়াই (৩০), বৈশাখী গড়াই (১৩), পল্লবী গড়াই(১০), সৌরভ গড়াই (৬)। পুরুলিয়ার বান্দোয়ানের লতাপাড়ায় থাকতেন তারা। সূত্রের খবর, ঘটনার দিন মৃতার স্বামী আনন্দ গড়াই ঝাড়খণ্ডের হাটে গিয়েছিলেন। তিনি বাড়ি ফিরে দেখেন অচৈতন্য অবস্থায় পড়েছিল তাদের দেহ। এর পরেই তাদেরকে নিয়ে যাওয়া হয়েছিল হাসপাতালে। তবে চিকিৎসকরা তাদের মৃত (Death) বলে ঘোষণা করেন।

আরও খবর : বৃষ্টির জেরে এবারের পুজোতে আনন্দে ভাটা পড়বে! কী ছবি একতা সর্বজনীন দুর্গাপূজা কমিটির ?

মৃতার শ্বশুড় রঘুনাথ গড়াই বলেছেন, রাতে বৌমা খাবার কথা বলেছিল। কিন্তু শরীর ভালো না থাকায় খাওয়া হয়নি। এর পর রাতে ছেলে ঘরে ফিরে দেখে স্ত্রীর ও তিন সন্তান অচৈতন্য অবস্থায় পড়ে রয়েছে। এর পর তাদেরকে হাসপাতালে নিয়ে যাওয়া হলেও শেষ রক্ষা হয়নি।

তবে এই ঘটনা নিয়ে বেশ কিছু প্রশ্ন উঠছে, জানা গিয়েছে, মৃতদের চার জন মুড়ি খেয়ে ঘুমিয়েছিলেন। ফলে তাদের খাবারে কোনওরকম বিষ মেশানো ছিল? না এর পিছনে রয়েছে অন্য কোনও কারণ। ময়নাতদন্তের রিপোর্ট আসর পর বিষয়টি স্পষ্ট হবে বলে জানানো হয়েছে পুলিশের (Police) তরফে। তবে এই ঘটনায় শোরগোল পড়ে গিয়েছে এলাকায়।